NÁRODNÁ RADA SLOVENSKEJ REPUBLIKY
III. volebné obdobie

1031
Vládny návrh
ZÁKON
z o dňa.......................2005,
ktorým sa mení a dopĺňa zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

	Zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení zákona č. 525/2003 Z. z. a zákona č. 587/2004 Z.z. sa mení a dopĺňa takto:

        1. V § 1 ods. 2 písmená f) a g) znejú:
„f) na podniky, ktoré vykonávajú vyhľadávanie, prieskum, ťažbu a úpravu nerastov v hlbinných baniach a lomoch alebo pomocou vrtov,6) okrem podnikov a zariadení na chemickú a tepelnú úpravu a zušľachťovanie vydobytých nerastov a s tým súvisiaceho skladovania, pri ktorých sú prítomné vybrané nebezpečné látky,
 g) na skládky odpadov,7) okrem prevádzkových zariadení na zneškodňovanie banských odpadov vrátane kalových nádrží a odkalísk, ktoré obsahujú vybrané nebezpečné látky,  ak sa využívajú v súvislosti s chemickou alebo tepelnou úpravou alebo zušľachťovaním nerastov.“.

	2. V § 2 písmeno e) znie:
„e) prevádzkovateľom je podnikateľ,9) ktorý riadi podnik alebo zariadenie podľa písmen a) až d); prevádzkovateľom je aj správca konkurznej podstaty takéhoto podniku alebo zariadenia.
	
3.  § 2 sa dopĺňa písmenami o) a p), ktoré znejú:
„o) plynom je akákoľvek látka, ktorej absolútny tlak pár sa rovná alebo je väčší ako 101,3 kPa pri teplote 20 oC,
 p) kvapalinou je akákoľvek látka, ktorá nie je definovaná ako plyn a ktorá nemá pri teplote 20 oC a štandardnom tlaku 101,3 kPa pevné skupenstvo.“.

	4. V § 4 ods. 2 písm. b) a ods. 3 písm. b) sa slová „je väčší ako jeden“ nahrádzajú slovami „sa rovná jednej alebo je väčší ako jedna“.

5. V § 4 odseky 4 a 5 znejú:
	„(4) Prevádzkovateľ je povinný preveriť celkové množstvo vybraných nebezpečných látok prítomných v podniku a zaradiť podnik do príslušnej kategórie podľa odseku 2 alebo 3 alebo podľa odseku 5 alebo 6.

(5) Ak celkové množstvo vybranej nebezpečnej látky prítomnej v  podniku  nedosahuje 50 % prahovej hodnoty podľa stĺpca 1 tabuľky I alebo stĺpca 1 tabuľky II časti 1 prílohy č. 1 k tomuto zákonu alebo súčet pomerných množstiev dvoch alebo viacerých vybraných nebezpečných látok vypočítaný podľa vzorca a za podmienok uvedených v časti 2 prílohy č. 1 k tomuto zákonu je menší ako 0,5, na podnik a na jeho prevádzkovateľa sa nevzťahujú ustanovenia tohto zákona okrem povinností ustanovených v odsekoch 4 a 10.“.

6. V § 4 sa za odsek 5 vkladá nový odsek 6, ktorý znie:
     	„(6) Ak celkové množstvo vybranej nebezpečnej látky prítomnej v podniku nedosahuje  prahovú hodnotu podľa stĺpca 1 tabuľky I alebo stĺpca 1 tabuľky II časti 1 prílohy č. 1 k tomuto zákonu, ale je 50 % alebo viac z tejto prahovej hodnoty alebo súčet pomerných množstiev dvoch alebo viacerých vybraných nebezpečných látok vypočítaný podľa vzorca a za podmienok uvedených v časti 2 prílohy č. 1 k tomuto zákonu je najmenej 0,5 ale menej ako jedna, na podnik a na jeho prevádzkovateľa sa nevzťahujú ustanovenia tohto zákona okrem povinností ustanovených v odsekoch 4, 7, 9 a 10 a v § 5 ods. 1 a ods. 2 písm. a) až e).“.
	Doterajšie odseky 6 až 9 sa označujú ako odseky 7 až 10.

7. V § 4 ods. 7 sa slová „podľa odseku 5“ nahrádzajú slovami „podľa odseku 6“.

 	8. V § 4 ods. 8 sa slová „ podľa odseku 6“ nahrádzajú slovami „ podľa odseku 7“.

9. V § 4 ods. 9 sa slová „ podľa odseku 6“ nahrádzajú slovami „ podľa odseku 7“ a za slová „(§ 6)“ sa vkladá čiarka.

10. V § 4 ods. 10 sa slová „podľa odsekov 1 až 5“ nahrádzajú slovami „podľa odsekov 1 až 6“ a vypúšťajú sa slová „a orgánu štátnej správy na úseku ochrany pred požiarmi10)“.

11. V § 5 odsek 1 znie:
„(1) Prevádzkovateľ na základe výsledkov kategorizácie vykonanej podľa § 4 zašle obvodnému úradu životného prostredia písomné oznámenie o zaradení svojho podniku (ďalej len „oznámenie“) do kategórie A alebo do kategórie B alebo mu písomne oznámi, že množstvo vybraných nebezpečných látok prítomných v podniku nedosahuje prahové hodnoty podľa prílohy č. 1 k tomuto zákonu (§ 4 ods. 5 a 6). Pri novom podniku tak urobí najneskôr súčasne s podaním žiadosti o vydanie územného rozhodnutia o umiestnení stavby; ak sa územné rozhodnutie nevydáva, najneskôr  súčasne s predložením žiadosti o vydanie stavebného povolenia alebo iného obdobného povolenia12a). Ak podnik, ktorý bol uvedený do prevádzky pred 1. júlom 2005, začne spĺňať kritériá podľa § 4 odseku 2, 3 alebo 6 až po tomto dátume, jeho prevádzkovateľ je povinný zaslať oznámenie najneskôr do troch mesiacov odo dňa, keď podnik začal spĺňať kritériá podľa niektorého z uvedených odsekov.“
	Poznámka pod čiarou k odkazu 12a znie:
„12a)  Napríklad zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon Slovenskej národnej rady č. 51/1988 Zb. v znení neskorších predpisov, zákon č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.“.

12. V § 5 odsek 3 znie:
	„(3) Obvodný úrad životného prostredia najneskôr do jedného týždňa informuje Ministerstvo životného prostredia Slovenskej republiky (ďalej len „ministerstvo“, krajský úrad životného prostredia a orgány uvedené v § 26 ods. 1 písm. d) a f) až j) o doručení oznámenia podľa odseku 2 alebo jeho zmeny podľa odseku 5 zaslaním kópie tohto oznámenia alebo jeho zmeny.“.

13. V § 5 ods. 5 sa za písmenom a) vkladá nové písmeno b), ktoré znie:
„b) každú zmenu v činnosti podniku alebo zmenu zariadenia, ktorá by mohla mať významný vplyv na zvýšenie rizika závažnej priemyselnej havárie,“.
	  Doterajšie písmeno b) sa označuje ako písmeno c).

14. V § 5 ods. 6 sa slová „Ministerstvo životného prostredia Slovenskej republiky (ďalej len „ministerstvo)“ nahrádzajú slovom „ministerstvo“.

15. Za § 5 sa vkladá § 5a, ktorý vrátane nadpisu znie:
„§ 5a
Informačný systém prevencie závažných priemyselných havárií

	(1) Zriaďuje sa informačný systém prevencie závažných priemyselných havárií (ďalej len „informačný systém“) na zabezpečenie zhromažďovania údajov a poskytovania informácií o prevencii závažných priemyselných havárií. Informačný systém je súčasťou štátneho informačného systému.12b)

(2) Informačný systém obsahuje
a)	register podnikov, na ktoré sa vzťahuje tento zákon, vrátane ich kategorizácie a v nich prítomných vybraných nebezpečných látok,
b)	register odborne spôsobilých osôb,
c)	register autorizovaných osôb,
d)	register závažných priemyselných havárií, ku ktorým došlo v podnikoch podľa písmena a),
e)	informácie o plánovaných a vykonaných kontrolách v podnikoch podľa písmena a).

(3) Informačný systém prevádzkuje a jeho obsah sprístupňuje ministerstvo. Ministerstvo môže poveriť plnením týchto úloh právnickú osobu, ktorej je zriaďovateľom.12c)“.

	Poznámky pod čiarou k odkazom 12b a 12c znejú:
„12b)  § 2 zákona Národnej rady Slovenskej republiky č. 261/1995 Z. z. o štátnom informačnom systéme.
12c) § 21 až 28 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.“

16. V § 7 ods. 2 úvodná veta znie: „Program obsahuje politiku prevencie závažných priemyselných havárií vrátane celkových cieľov a princípov činnosti prevádzkovateľa s ohľadom na kontrolu vnútorných a vonkajších nebezpečenstiev závažných priemyselných havárií, najmä“.

17. V § 7 sa za odsek 4 vkladá nový odsek 5, ktorý znie:
        „(5) Ak podnik podľa § 4 ods. 5 alebo 6, ktorý bol uvedený do prevádzky pred 1. júlom 2005, začne spĺňať kritériá na zaradenie do kategórie A alebo kategórie B až po tomto dátume, jeho prevádzkovateľ je povinný vypracovať program najneskôr do troch mesiacov odo dňa, keď podnik začal spĺňať kritériá na zaradenie do kategórie A alebo kategórie B.“.
	Doterajší odsek 5 sa označuje ako odsek 6.

18. V § 8 ods. 2 sa slová „organizácie riadenia podniku a zamestnancov“ nahrádzajú slovami „organizačnej štruktúry podniku vrátane potrebných zamestnancov“ a slová „prevádzkovej kontroly“ sa nahrádzajú slovami „riadenia prevádzky“.

19. V § 8 sa za odsek 2 vkladá nový odsek 3, ktorý znie:
        	„(3) Ak podnik podľa § 4 ods. 2, 5 alebo 6, ktorý bol uvedený do prevádzky pred 1. júlom 2005, začne spĺňať kritériá na zaradenie do kategórie B až po tomto dátume, jeho prevádzkovateľ je povinný zaviesť bezpečnostný riadiaci systém najneskôr do jedného roka odo dňa, keď podnik začal spĺňať kritériá na zaradenie do kategórie B.“.
	Doterajšie odseky 3 a 4 sa označujú ako odseky 4 a 5.

20. V § 9 ods. 2 písm. a) v treťom bode sa za slovo „návrhu“ vkladá čiarka a za slovo „konštrukcie“ sa vkladá slovo „výstavby“.

21. V § 9 ods. 3 písmeno a) znie:
„a) informácie o podniku, jeho umiestnení  a zameraní jeho činnosti, ako aj o programe (§ 7) a o bezpečnostnom riadiacom systéme na zabezpečenie jeho plnenia (§ 8),“.

22. V § 9 ods. 4 sa slovo „siedmich“ nahrádza slovom „deviatich“.

23. V § 9 odsek 7 znie:
        	„(7) Obvodný úrad životného prostredia  po prijatí vyjadrení podľa odseku 6 a po prípadnom doplnení údajov podľa odseku 4 najneskôr do 60 dní rozhodne o vydaní súhlasu. Obvodný úrad životného prostredia v súhlase uvedie najmä, či bezpečnostná správa spĺňa požiadavky tohto zákona a predpisov vydaných na jeho vykonanie, nariadi opatrenia na odstránenie prípadných nedostatkov v bezpečnostnej správe a podľa potreby aj opatrenia na odstránenie ďalších nedostatkov, ktoré vyplynuli z bezpečnostnej správy. V prípade závažných nedostatkov v bezpečnostnej správe ju vráti prevádzkovateľovi na prepracovanie s určením primeranej lehoty. Obvodný úrad životného prostredia pripojí k rozhodnutiu o súhlase doručovanému prevádzkovateľovi jedno vyhotovenia potvrdenej bezpečnostnej správy; o svojom rozhodnutí upovedomí ministerstvo a dotknuté orgány podľa odseku 5.“.

24. V § 9 ods. 9 sa za slovo „ministerstvu“ dopĺňajú slová „a dotknutým orgánom podľa odseku 5“.

25. V § 9 odsek 10 znie:
	„(10) Pri výstavbe nového podniku alebo pri plánovanej zmene existujúceho podniku alebo zariadenia podľa odseku 12 písm. a) je prevádzkovateľ podniku kategórie B povinný predložiť bezpečnostnú správu spolu so súhlasom obvodného úradu životného prostredia podľa odseku 7 ako súčasť žiadosti o vydanie stavebného povolenia alebo rozhodnutia o zmene v užívaní stavby alebo iného obdobného povolenia podľa osobitných predpisov.12a)“

26. V § 9 sa za odsek 10 vkladá nový odsek 11, ktorý znie:
        	„(11) Ak podnik podľa § 4 ods. 2, 5 alebo 6, ktorý bol uvedený do prevádzky pred 1. júlom 2005, začne spĺňať kritériá na zaradenie do kategórie B až po tomto dátume, jeho prevádzkovateľ je povinný predložiť bezpečnostnú správu obvodnému úradu životného prostredia najneskôr do jedného roka odo dňa, keď podnik začal spĺňať kritériá na zaradenie do kategórie B.“.
	Doterajšie odseky 11 až 14 sa označujú ako odseky 12 až 15.

27. V § 10 ods. 2 sa na konci pripájajú tieto slová: „ako aj z vyjadrenia podľa odseku 3“.
28. V § 10 odsek 3 znie:
„(3) V konaniach podľa odseku 1 je obvodný úrad životného prostredia dotknutým orgánom štátnej správy; záujmy prevencie závažných priemyselných havárií a obmedzovania ich následkov uplatňuje formou vyjadrenia. Toto vyjadrenie je záväzným stanoviskom podľa osobitného predpisu.17a)“.
Poznámka pod čiarou k odkazu 17a) znie:
„§ 140b zákona č. 50/1976 Zb. v znení zákona č. ...../2005 Z.z.“.

29. V § 11 ods. 1 sa na konci pripájajú tieto slová: „a vytvoriť predpoklady na výkon jej funkcie“.

30. V § 11 sa za odsek 1 vkladajú nové odseky 2 a 3, ktoré znejú:
        	„(2) Funkciu podľa odseku 1 môže vykonávať
a) v pracovnom pomere fyzická osoba s odbornou spôsobilosťou havarijného technika alebo špecialistu na prevenciu závažných priemyselných havárií (§ 12 ods. 3) alebo
b) na základe zmluvného vzťahu fyzická osoba podnikateľ alebo právnická osoba, ktorá takéto odborne spôsobilé osoby zamestnáva.

	(3) Ak podnik, ktorý bol uvedený do prevádzky pred 1. júlom 2005,  začne spĺňať kritériá podľa § 4 ods. 2 alebo 3 až po tomto dátume, jeho prevádzkovateľ je povinný ustanoviť odborne spôsobilú osobu podľa odseku 1 najneskôr do troch mesiacov odo dňa, keď podnik začal spĺňať kritériá podľa niektorého z uvedených odsekov.“.

		Doterajšie odseky 2 až 6 sa označujú ako odseky 4 až 8.

31. V § 11 ods. 6 sa slová „odseku 2“ nahrádzajú slovami „odseku 4“.

32. V § 12 ods. 9 sa slová „zmenu bydliska (§ 15 ods. 2)“ nahrádzajú slovami „zmenu mena a priezviska, dátumu narodenia a  bydliska (ďalej len „osobné údaje“)“.

33. V § 12 sa odsek 11 dopĺňa  písmenami c) a d), ktoré znejú:
„c) odňatím osvedčenia podľa odseku 10,
 d) uplynutím času platnosti osvedčenia.“.

34. V § 12 ods. 12 sa slová „odseku 11 písm. b)“ sa nahrádzajú slovami „odseku 11 písm. b) až d)“.

35. V § 13 sa vypúšťa odsek 3 vrátane poznámky pod čiarou k odkazu 20.
		Doterajšie odseky 4 až 7 sa označujú ako odseky 3 až 6.

       	36. V § 13 ods. 3 písm. a) sa slová „meno  a  priezvisko,  dátum narodenia, rodné číslo a bydlisko (ďalej len "osobné údaje")nahrádzajú slovami „osobné údaje“.

       	37. V § 15 ods. 1 sa vypúšťa písmeno c).
		Doterajšie písmená d) až f) sa označujú ako písmená c) až e).

       	38. V § 15 sa vypúšťa odsek 2 vrátane poznámky pod čiarou k odkazu 25.
		Doterajšie odseky 3 až 5 sa označujú ako odseky 2 až 4.

       	39. V § 15 ods. 2 sa vypúšťa písmeno b).
		Doterajšie písmená c) až e) sa označujú ako písmená b) až d).

       	40. V § 15 sa vypúšťa odsek 3 vrátane poznámky pod čiarou k odkazu 26.
		Doterajší odsek 4 sa označuje ako odsek 3.

       	41. V § 15 ods. 3 písm. c) sa slová „odsekov 1 až  4“ nahrádzajú slovami „odsekov 1 a 2“.

       	42. V § 18 sa za odsek 1 vkladá nový odsek 2, ktorý znie:
„(2) Ak podnik podľa § 4 ods. 5 alebo 6, ktorý bol uvedený do prevádzky pred 1. júlom 2005, začne spĺňať kritériá na zaradenie do kategórie A alebo kategórie B až po tomto dátume, jeho prevádzkovateľ je povinný vypracovať havarijný plán najneskôr do jedného roka odo dňa, keď podnik začal spĺňať kritériá na zaradenie do kategórie A alebo kategórie B.“.
Doterajšie odseky 2 až 12 sa označujú ako odseky 3 až 13.

       	43. V § 18 ods. 9 sa za prvú vetu vkladá nová druhá veta, ktorá znie: „Precvičovanie havarijných plánov sa v potrebnom rozsahu vzťahuje na všetky osoby podľa odseku 8.“.

44. V § 18 ods. 10 sa slová „§ 9 ods. 11 písm. a) a b)“ nahrádzajú slovami „§ 9 ods. 12 písm. a) a b)“.

45. V § 19 sa za odsek 2 vkladá nový odsek 3, ktorý znie:
        „(3) Ustanovenia § 18 ods. 1 a 2 platia rovnako aj na predkladanie podkladov na vypracovanie plánu ochrany obyvateľstva podľa odsekov 1 a 3.“.
	Doterajší odsek 3 sa označuje ako odsek 4.

	46. § 21 sa dopĺňa odsekom 6, ktorý znie:
„(6) Ak podnik podľa § 4 ods. 5 alebo 6, ktorý bol uvedený do prevádzky pred 1. júlom 2005, začne spĺňať kritériá na zaradenie do kategórie A alebo kategórie B až po tomto dátume, jeho prevádzkovateľ je povinný zabezpečiť záchrannú službu podľa odseku 1 alebo 2 najneskôr do šiestich mesiacov odo dňa, keď podnik začal spĺňať kritériá na zaradenie do kategórie A alebo kategórie B.“.

47. V § 22 odsek 1 znie:
      „(1) Prevádzkovateľ podniku kategórie B je povinný v mieste obvyklým spôsobom a podľa potreby aj opakovane informovať verejnosť, ktorá môže byť dotknutá závažnou priemyselnou haváriou súvisiacou s jeho činnosťou (ďalej len „dotknutá verejnosť“), o charaktere tejto činnosti, o možných rizikách a opatreniach na ich zníženie, ako aj o požadovanom správaní sa dotknutej verejnosti v prípade vzniku závažnej priemyselnej havárie. Prevádzkovateľ súčasne zašle túto informáciu aj obvodnému úradu životného prostredia, orgánu štátnej správy na úseku ochrany pred požiarmi34a) a dotknutej obci a spolupracuje s dotknutou obcou a podľa potreby aj s ďalšími orgánmi zúčastňujúcimi sa na zdolávaní závažných priemyselných havárií podľa osobitných predpisov.34b)“.
	Poznámky pod čiarou k odkazom  34a a 34b znejú:
34a) Zákon č. 314/2001 Z. z. o ochrane pred požiarmi v znení neskorších predpisov.
34b)  Napríklad zákon Národnej rady Slovenskej republiky č. 42/1994 Z. z. v znení neskorších predpisov, zákon č. 314/2001 Z. z. v znení neskorších predpisov, zákon č. 129/2002 Z. z. o integrovanom záchrannom systéme.“.

48. V § 22 sa za odsek 2 vkladá nový odsek 3, ktorý znie:
„(3) Ak podnik podľa § 4 ods. 2, 5 alebo 6, ktorý bol uvedený do prevádzky pred 1. júlom 2005, začne spĺňať kritériá na zaradenie do kategórie B až po tomto dátume, jeho prevádzkovateľ je povinný zabezpečiť plnenie povinností podľa odsekov 1 a 2 najneskôr do jedného roka odo dňa, keď podnik začal spĺňať kritériá na zaradenie do kategórie B.“.
Doterajšie odseky 3 až 10 sa označujú ako odseky 4 až 11.

49. V § 22 ods. 2 sa na konci pripája táto veta: „Na ochranu dôvernosti týchto údajov sa vzťahuje ustanovenie odseku 7 rovnako.“.

		50. V § 22 ods. 5 sa slová „odseku 3“ nahrádzajú slovami „odseku 4“.

		51. V § 22 ods. 6 a 11 sa slová „odsekov 1 a 3“ nahrádzajú slovami „odsekov 1 a 4“.

		52. V § 22 ods. 8 sa slová „v odseku 6“ nahrádzajú slovami „v odseku 7“.

53. V § 22 ods. 4, § 26 ods. 2 písm. e), § 26 ods. 6 písm. a) a § 26 ods. 7 písm. b) sa slová „§ 4 ods. 6“ nahrádzajú slovami „§ 4 ods. 7“.

 	54. V § 22 odsek 9 znie:
        	„(8) Na účasť verejnosti na rozhodovacích procesoch týkajúcich sa podnikov kategórie A alebo kategórie B alebo ich podstatnej zmeny, ako aj pri územnom plánovaní a ďalšej povoľovacej činnosti  v blízkosti týchto podnikov (§10) sa vzťahujú osobitné predpisy.36)“.
	Poznámka pod čiarou k odkazu 36 znie:
„36)   Napríklad zákon č. 50/1976 Zb. v znení neskorších predpisov, zákon Národnej rady Slovenskej republiky č. 127/1994 Z. z. v znení neskorších predpisov, zákon č. 245/2003 Z. z. v znení neskorších predpisov, zákon č. 71/1967 Zb. o správnom konaní (správny poriadok) v znení neskorších predpisov.“.

55. V § 24 ods. 6 sa slovo „tie“ nahrádza slovom „tieto“.

56. V § 24 ods. 7 sa slová „(§ 18 ods. 4)“ nahrádzajú slovami „(§ 18 ods. 5)“.

		57. V § 26 ods. 1 písmeno j) znie:
„j) orgány štátnej banskej správy.46)“
		Poznámka pod čiarou k odkazu 46 znie:
„46)  § 39 až 42 zákona Slovenskej národnej rady č. 51/1988 Zb. v znení neskorších predpisov.“.

58. V § 26 ods. 2 písmeno f) znie:
„f) prevádzkuje informačný systém (§ 5a),“.

59. V § 26 ods. 2 sa za písmenom l) vkladá nové písmeno m), ktoré znie:
„m) plní úlohy vyplývajúce z členstva Slovenskej republiky v Európskej únii v oblasti prevencie závažných priemyselných havárií, zabezpečuje koordináciu týchto úloh s príslušnými ústrednými orgánmi štátnej správy, podáva správy o plnení úloh vyplývajúcich z právnych aktov Európskeho spoločenstva a Európskej únie v tejto oblasti,“.
		Doterajšie písmeno m) sa označuje ako písmeno n).

60. V § 26 ods. 8 písm. b) sa na konci pripájajú tieto slová: „ods. 3 a 8“.

61. V § 28 sa za odsek 3 vkladá nový odsek 4, ktorý znie:
„(4) Ak podnik podľa § 4 ods. 2, 5 alebo 6, ktorý bol uvedený do prevádzky pred 1. júlom 2005, začne spĺňať kritériá na zaradenie do kategórie B až po tomto dátume, jeho prevádzkovateľ je povinný zabezpečiť plnenie  povinností podľa odsekov 1 až 3 najneskôr do jedného roka odo dňa, keď podnik začal spĺňať kritériá na zaradenie do kategórie B.“.

62. V § 30 písm. a) sa za slová „§ 9 ods. 5 a 6“ vkladajú slová „§ 10 ods. 3“.

63. Za § 31 sa vkladá nový § 31a, ktorý znie:
„§ 31a
Týmto zákonom sa preberajú právne akty Európskych spoločenstiev a Európskej únie uvedené v prílohe č. 3.“.

64. Príloha č. 1 znie:
„Príloha č. 1	 
  k zákonu č. .../2005 Z. z.

prahové hodnoty a kritériá NA zaraďovanie podnikov
do kategórie A  a DO kategórie B
____________________________________________________________________

Časť 1

Úvod

	Pri používaní tabuľky I a tabuľky II v tejto časti na zisťovanie prítomnosti vybraných nebezpečných látok v podniku, najmä na účely zaraďovania podnikov do kategórií A a B platia nasledujúce princípy:
1. S  vybranou  nebezpečnou látkou, ktorá  je prítomná v podniku v množstve rovnajúcom sa 2 % alebo v menšom ako 2 % z prahovej hodnoty uvedenej v tabuľke I alebo tabuľke II, nebude sa pri výpočte jej celkového množstva rátať, ak jej umiestnenie v podniku je také, že nemôže kdekoľvek v podniku spôsobiť závažnú haváriu.
2. Ak vybraná nebezpečná látka uvedená v tabuľke I patrí tiež do niektorej z kategórií nebezpečných vlastností vybraných nebezpečných látok podľa tabuľky II, použije sa prahová hodnota uvedená v tabuľke I.
3. Ak má vybraná nebezpečná látka viacero nebezpečných vlastností podľa kategórií uvedených v tabuľke II, použije sa najnižšia prahová hodnota z príslušných kategórií nebezpečných vlastností podľa tabuľky II. Na vypočítanie súčtu pomerných množstiev dvoch alebo viacerých  vybraných nebezpečných látok podľa časti 2 tejto prílohy sa však použije vždy prahová hodnota zodpovedajúca príslušnej klasifikácii (kategórii nebezpečných vlastností).
4. Posudzovanie chemických zmesí a chemických prípravkov sa vykonáva rovnakým spôsobom ako posudzovanie čistej vybranej nebezpečnej látky podľa osobitného predpisu.1)
5. Ak sa vybraná nebezpečná látka nachádza na viacerých miestach v podniku, vykoná sa súčet týchto čiastkových množstiev. Na zaradenie podniku do príslušnej kategórie sa potom berie do úvahy tento výsledný súčet.

Tabuľka I
KONKRÉTNE VYBRANÉ NEBEZPEČNÉ LÁTKY

	Stĺpec 1	Stĺpec 2	
Vybraná nebezpečná látka	Prahová hodnota pre kategóriu A
v tonách	Prahová hodnota pre kategóriu B v tonách	
dusičnan amónny (1)	          5 000	        10 000	
dusičnan amónny (2)	          1 250	          5 000	
dusičnan amónny (3)	             350	          2 500	
dusičnan amónny (4)	               10	               50	
dusičnan draselný (5)	          5 000	        10 000	
dusičnan draselný (6)	          1 250	          5 000	
oxid arzeničný, kyselina arzeničná alebo jej soli	
                1	
                2	
oxid arzenitý, kyselina arzenitá alebo jej soli	                -	                0,1	
bróm	               20	             100	
chlór	               10	               25	
zlúčeniny niklu vo forme inhalovateľného prášku (oxid nikelnatý, oxid nikličitý, sulfid nikelnatý, sulfid niklitý, oxid niklitý)	
                -	
                1	
etylénimín	               10	               20	
fluór	               10	               20	
formaldehyd (koncentrácia ≥ 90 %)	                5	               50	
vodík	                5	               50	
chlorovodík (skvapalnený plyn)	               25	              250	
alkyly olova	                5	               50	
skvapalnené, mimoriadne horľavé plyny (vrátane kvapalného propánbutánu) a zemný plyn	
               50	
              200	
acetylén	                5	               50	
etylénoxid	                5	               50	
propylénoxid	                5	               50	
metanol	             500	          5 000	
4,4-metylén-bis (2-chloroanilín) alebo soli vo forme prášku	
                -	
                0,01	
metylizokyanát	                -	                0,15	
kyslík	            200	          2 000	
diizokyanát toluénu	              10	             100	
fosgén (karbonylchlorid)	                0,3	                0,75	
arzenovodík (arzín)	                0,2	                1	
fosforovodík (fosfín)	                0,2	                1	
chlorid sírnatý	                1	                1	
oxid sírový	               15	               75	
polychlórované dibenzofurány a polychlórované dibenzodioxíny (vrátane TCDD), vypočítané v ekvivalente TCDD (7)	
                -	
                0,001	
Nasledujúce karcinogény s koncentráciou vyššou ako 5 hmot. %:
bifenyl-4-amín alebo jeho soli, (trichlórmetyl)benzén, benzidín alebo jeho soli, bis(chlórmetyl)éter,  chlórmetyl(metyl)éter, 1,2-dibrometán, dietyl sulfát, dimetyl sulfát, dimetylkarbamoylchlorid,
1,2-dibrómo-3-chlórpropán,
1,2-dimetyl-hydrazín, dimetyl(nitrózo)amín, tris(dimetylamid) kyseliny fosforečnej, hydrazín, 2-naftylamín alebo jeho soli,
4-nitrodifenyl a propán-1,3-sultón	

                0,5	

                2	
Ropné produkty:
a)	gazolíny a nafty,
b)	kerosíny (vrátane prúdového paliva),
c)	plynové oleje (vrátane dieselových palív, vykurovacích olejov a tepelne krakovaných plynových olejov)	

          2 500	

       25 000	

Poznámky k tabuľke I

(1)   Dusičnan amónny (5 000/10 000) – hnojivá schopné samovoľného rozkladu
Vzťahuje sa na zložené hnojivá na báze dusičnanu amónneho (zložené hnojivá obsahujúce dusičnan amónny, fosfáty alebo potaš), v ktorých obsah dusíka z dusičnanu amónneho je
a)	medzi 15,75 a 24,5 hmot. % (čo zodpovedá 45 až 70 % dusičnanu amónneho) a celkový obsah horľavých organických látok je najviac 0,4 %, alebo ktoré spĺňajú požiadavky na odolnosť proti výbuchu podľa osobitného predpisu2) alebo
b)	15,75 hmot. % alebo menej a s neobmedzeným obsahom horľavých látok,
a ktoré sú schopné samovoľného rozkladu podľa testu na určenie ich klasifikácie pre triedu 9 podľa osobitného predpisu.3)

(2)   Dusičnan amónny (1 250/5 000) – v kvalite pre hnojivá
Vzťahuje sa na jednoduché hnojivá na báze dusičnanu amónneho a na zložené hnojivá, v ktorých obsah dusíka z dusičnanu amónneho je
a)	viac ako 24,5 hmot. %, okrem zmesí dusičnanu amónneho s dolomitom, vápencom alebo uhličitanom vápenatým s čistotou najmenej 90 %,
b)	viac ako 15,75 hmot. % pre zmesi dusičnanu amónneho a síranu amónneho,
c)	viac ako 28 hmot. %  (čo zodpovedá 80 % dusičnanu amónneho) pre zmesi dusičnanu  amónneho s dolomitom, vápencom alebo uhličitanom vápenatým s čistotou najmenej 90 %,
a ktoré spĺňajú požiadavky na odolnosť proti výbuchu podľa osobitného predpisu.2)

(3)   Dusičnan amónny (350/2 500) – v technickej kvalite
Vzťahuje sa na 
a)	dusičnan amónny a prípravky z dusičnanu amónneho, v ktorých obsah dusíka z dusičnanu amónneho je
1.	24,5 až 28 hmot. % a celkový obsah horľavých látok je najviac 0,4 %,
2.	viac ako 28 hmot. % a celkový obsah horľavých látok je najviac 0,2 %,
b)	vodné  roztoky  dusičnanu  amónneho,  v  ktorých  je  koncentrácia  dusičnanu  amónneho  väčšia ako 80 hmot. %.

(4)   Dusičnan amónny (10/50) – materiály mimo špecifikácie a hnojivá nevyhovujúce testu na odolnosť proti výbuchu
Vzťahuje sa na
a)	materiál vyradený počas výrobného procesu a na dusičnan amónny a prípravky z dusičnanu amónneho, na jednoduché hnojivá na báze dusičnanu amónneho a zložené hnojivá na báze dusičnanu amónneho uvedené v poznámkach 2 a 3 vyššie, ktoré z dôvodov, že nezodpovedajú špecifikáciám podľa uvedených poznámok, sú alebo boli vrátené konečným užívateľom výrobcovi na dočasné uskladnenie alebo spracovateľskému podniku na prepracovanie, recykláciu alebo úpravu potrebnú na ich bezpečné používanie,
b)	hnojivá uvedené v poznámke 1 písm. a) a v poznámke 2, ktoré nespĺňajú požiadavky na odolnosť proti výbuchu podľa osobitného predpisu.2)

(5)   Dusičnan draselný (5 000/10 000)
Vzťahuje sa na zložené hnojivá na báze dusičnanu draselného obsahujúce dusičnan draselný v prilovanej forme alebo granulovanej forme.

(6)   Dusičnan draselný (1 250/5 000)
Vzťahuje sa na zložené hnojivá na báze dusičnanu draselného obsahujúce dusičnan draselný v kryštalickej forme.

(7)   Polychlórované dibenzofurány a polychlórované dibenzodioxíny
Pri výpočte množstiev polychlórovaných dibenzofuránov a polychlórovaných dibenzodioxínov sa použijú nasledujúce koeficienty:

Medzinárodné koeficient ekvivalentnej toxicity (ITEF) pre obdobné látky (NATO/CCMS)	
2,3,7,8-TCDD                        1
1,2,3,7,8-PeCDD                   0,5
1,2,3,4,7,8-HxCDD               0,1
1,2,3,6,7,8-HxCDD               0,1
1,2,3,7,8,9-HxCDD               0,1
1,2,3,4,6,7,8-HpCDD            0,01
OCDD                                   0,001	2,3,7,8-TCDF                    0,1
2,3,4,7,8-PeCDF               0,5
1,2,3,7,8-PeCDF               0,05
1,2,3,4,7,8-HxCDF           0,1  
1,2,3,7,8,9-HxCDF           0,1
1,2,3,6,7,8-HxCDF           0,1
2,3,4,6,7,8-HxCDF           0,1
1,2,3,4,6,7,8-HpCDF        0,01
1,2,3,4,7,8,9-HpCDF        0,01
OCDF                               0,001	
(T=tetra, Pe=penta, Hx=hexa, Hp=hepta, O=octa)

Tabuľka II

Kategórie nebezpečných vlastností vybraných nebezpečných látok

	Stĺpec 1	Stĺpec 2	
Klasifikácia vybranej nebezpečnej látky podľa osobitného predpisu  (1)	Prahová hodnota pre kategóriu A 
v tonách	Prahová hodnota pre kategóriu B
v tonách	
1.   Veľmi jedovatá	                5	              20	
2.   Jedovatá	               50	             200	
3.   Oxidujúca	               50	             200	
4.   Výbušná (2) – látka (prípravok alebo predmet) zaradená do podtriedy 1.4 podľa osobitného predpisu3)	
               50	
             200	
5.    Výbušná (2) – látka (prípravok alebo predmet) zaradená do podtriedy 1.1, 1.2, 1.3, 1.5 alebo 1.6 podľa osobitného predpisu3) alebo s označením špecifického rizika R2 alebo R3	
               10	
               50	
6.   Horľavá kvapalina (3)	          5 000	        50 000	
7a. Veľmi horľavá (4)	               50	             200	
7b. Veľmi horľavá kvapalina (5)	          5 000	        50 000	
8.   Mimoriadne horľavá (6)	               10	               50	
9.   Nebezpečná pre životné prostredie v kombinácii s označením špecifického rizika:
a) R50: „Veľmi jedovatá pre vodné organizmy“ (vrátane R50/53)
b) R51/53: „Jedovatá pre vodné organizmy; môže spôsobiť dlhodobé nepriaz-nivé účinky vo vodnej zložke životného prostredia“	

             100

            
             200	

             200

             
             500	
10. Každá klasifikácia, okrem vyššie uvedených klasifikácií, v kombinácii s označením špecifického rizika:
      a) R14: „Prudko reaguje s vodou“ (vrátane R14/15)
      b) R29: „Pri kontakte s vodou uvoľňuje jedovatý plyn“	

             100

              50	

             500

              200	

Poznámky k tabuľke II

(1)  Klasifikácia vybraných nebezpečných látok (chemických látok a chemických prípravkov) sa uskutoční podľa zákona č. 163/2001 Z. z. o chemických látkach a chemických prípravkoch v znení neskorších predpisov.
Ak sú v podniku prítomné látky alebo prípravky, ktoré nie sú klasifikované ako nebezpečné podľa citovaného zákona (napríklad odpad), ale sa vyznačujú alebo sa môžu vyznačovať za podmienok vyskytujúcich sa v podniku rovnocennými vlastnosťami ako vybrané nebezpečné látky v zmysle potenciálu závažnej priemyselnej havárie, postupy podľa citovaného zákona sa použijú primerane na dočasnú klasifikáciu týchto látok a prípravkov.

(2)  „Výbušný“ znamená
    a) látku alebo prípravok, ktorý vytvára riziko výbuchu nárazom, trením, ohňom alebo inými zdrojmi zapálenia (špecifické označenie rizika R2),
    b) látku alebo prípravok, ktorý vytvára mimoriadne riziko výbuchu nárazom, trením, ohňom alebo iným zdrojom zapálenia (špecifické označenie rizika R3), alebo
    c) látku, prípravok alebo predmet patriaci do triedy 1 podľa osobitného predpisu.3) 
Táto definícia zahŕňa aj pyrotechnické látky a výrobky.4) Ak sú látka alebo prípravok klasifikované tak podľa osobitného predpisu,3) ako aj označením špecifického rizika R2 alebo R3, klasifikácia podľa osobitného predpisu3)  má prednosť pred označením špecifického rizika.
Látky a výrobky triedy 1 sú zaradené v podtriedach 1.1 až 1.6 v súlade so systémom klasifikácie podľa osobitného predpisu,3) a to:
Podtrieda 1.1: „Látky a predmety, ktoré sú schopné hromadného výbuchu (hromadný výbuch je taký výbuch, ktorý pôsobí takmer na celý náklad prakticky okamžite).“ 
Podtrieda 1.2: „Látky a predmety ohrozujúce okolie rozletom, ale ktoré nie sú schopné hromadného výbuchu.“  
Podtrieda 1.3: „Látky a predmety nebezpečné požiarom a vykazujúce buď malé nebezpečenstvo tlakovej vlny, alebo malé nebezpečenstvo rozletu alebo obe, ale bez nebezpečenstva hromadného výbuchu:
(a)	pri horení vykazujú významné tepelné pôsobenie, alebo 
(b)	ktorých postupné horenie vytvára malé účinky tlakovej vlny alebo rozletu, alebo oba tieto účinky.“
Podtrieda 1.4: „Látky a predmety, ktoré vykazujú len slabé nebezpečenstvo výbuchu v prípade zážehu alebo iniciácie počas prepravy. Účinky sú v prevažnej miere obmedzené na kusovú zásielku a bez rozletu úlomkov väčších rozmerov alebo väčšieho rozsahu. Oheň pôsobiaci zvonku nesmie vyvolať prakticky okamžitý výbuch takmer celého obsahu kusovej zásielky.“
Podtrieda 1.5: „Veľmi málo citlivé látky schopné hromadného výbuchu, ktoré sú také necitlivé, že pravdepodobnosť ich iniciácie alebo prechodu horenia do výbuchu pri normálnych podmienkach prepravy je veľmi malá. Ako minimálna požiadavka je pre tieto látky ustanovené, že nesmú vybuchnúť pri skúške otvoreným ohňom.“
Podtrieda 1.6: „Extrémne necitlivé predmety, pri ktorých nehrozí riziko hromadného výbuchu. Predmety obsahujúce len extrémne necitlivé výbušné látky a preukazujúce zanedbateľnú pravdepodobnosť náhodnej iniciácie alebo jej rozšírenia. Riziko je obmedzené na výbuch jednotlivého predmetu.“ 
Do uvedenej definície patria aj výbušné látky alebo pyrotechnické látky obsiahnuté vo výrobkoch. Ak je v prípade výrobku  známe množstvo výbušnej alebo pyrotechnickej látky alebo prípravku, ktoré výrobok obsahuje, berie sa na účely tohto zákona do úvahy toto známe množstvo. Ak toto množstvo nie je známe, celý výrobok sa považuje za výbušný.

(3)  Chemická látka alebo chemický prípravok, ktorých teplota vzplanutia sa rovná alebo je väčšia ako 21o C a menšia alebo sa rovná 55o C (označenie špecifického rizika R10), podporujúca horenie.

(4)  Chemická látka alebo chemický prípravok, ktoré sa môžu zohriať a vznietiť v kontakte so vzduchom pri teplote okolia bez dodania energie (označenie špecifického rizika R17), ako aj chemické látky a chemické prípravky, ktoré majú teplotu vzplanutia menšiu ako 55o C a pod tlakom zostávajú kvapalné, ak osobitné prevádzkové podmienky, ako sú vysoký tlak alebo vysoká teplota, môžu spôsobiť nebezpečenstvo závažnej priemyselnej havárie.

(5)  Chemické látky a chemické prípravky, ktorých teplota vzplanutia je menšia ako 21o C a ktoré nie sú mimoriadne horľavé (označenie špecifického rizika R11 druhá pomlčka).

(6)  Mimoriadne horľavé látky podľa tohto bodu sú
a)	kvapalné chemické látky a kvapalné chemické prípravky, ktorých teplota vzplanutia je menšia ako 0o C a ktorých bod varu (alebo v prípade destilačného rozmedzia počiatočný bod varu) je pri normálnom tlaku menší alebo sa rovná 35o C (označenie špecifického rizika R12 prvá pomlčka),
b)	plyny, ktoré sú horľavé pri kontakte so vzduchom pri okolitej teplote a tlaku (označenie špecifického rizika R12 druhá pomlčka), ktoré sú v plynnom alebo superkritickom stave a
c)	horľavé a veľmi horľavé kvapalné chemické látky a kvapalné chemické prípravky udržiavané na teplote vyššej, ako je ich bod varu. 

Časť 2
Vzorec na výpočet pomerného množstva vybraných nebezpečných látok

1. Súčet (N) pomerných množstiev dvoch alebo viacerých vybraných nebezpečných látok  prítomných v podniku v množstvách menších ako sú ich prahové množstvá podľa stĺpca 1 alebo stĺpca 2 tabuľky I alebo tabuľky II na účely zaradenia podniku do kategórie A alebo kategórie B podľa § 4 ods. 2 písm. b) a ods. 3 písm. b) tohto zákona sa vypočíta podľa nasledujúceho vzorca :
 
q1	q2	q3	q4	q5	       qn
N = ––– + –––  +  –––  +  ––– +  ––– + ..... + –––,
        Q1	Q2	Q3	Q4	Q5	       Qn

     v ktorom

    „qn“   je  množstvo prítomnej vybranej nebezpečnej látky „n“ (alebo kategórie nebezpečných vlastností vybraných nebezpečných látok „n“) spadajúcej do časti 1  tejto prílohy v tonách,
   „Qn“  je prahové množstvo  vybranej nebezpečnej látky „n“ podľa tabuľky I alebo prahové množstvo kategórie nebezpečných vlastností „n“ podľa tabuľky II z časti 1, pričom za Qn  sa dosadí na zaradenie podniku do 
              a) kategórie A prahové množstvo podľa stĺpca 1 tabuľky I alebo tabuľky II,
              b) kategórie B prahové množstvo podľa stĺpca 2 tabuľky I alebo tabuľky II.

2. Ak výsledný súčet pomerných množstiev „N“ sa rovná jednej alebo je väčší ako 1, prevádzkovateľ zaradí podnik do 
     a) kategórie A - ak sa za Qn  dosadili prahové hodnoty podľa stĺpca 1 tabuľky I alebo II,
     b) kategórie B - ak sa za Qn dosadili prahové hodnoty podľa stĺpca 2 tabuľky I alebo II.

3. Tento vzorec sa použije na hodnotenie celkového nebezpečenstva spojeného s toxicitou, horľavosťou a ekotoxicitou. Preto sa musí použiť trikrát:
     a) na súčet  množstiev vybraných nebezpečných látok uvedených v tabuľke I a klasifikovaných ako veľmi jedovaté a jedovaté spolu s vybranými nebezpečnými látkami  patriacimi do kategórie 1 alebo 2 tabuľky II,
   b) na súčet množstiev vybraných nebezpečných látok uvedených v tabuľke I a klasifikovaných ako oxidujúce, výbušné, horľavé, veľmi horľavé alebo mimoriadne horľavé spolu s vybranými nebezpečnými látkami patriacimi do kategórie 3, 4, 5, 6, 7a, 7b alebo 8 tabuľky II,
    c) na súčet množstiev vybraných nebezpečných látok uvedených v tabuľke I a klasifikovaných ako nebezpečné pre životné prostredie [R50 (vrátane R50/53) alebo R51/53] spolu s vybranými nebezpečnými látkami patriacimi do kategórie 9 tabuľky II.

65. Za prílohu č.2 sa vkladá príloha č.3, ktorá znie:
„Príloha č.3
k zákonu č. ... /2005 Z.z.

Zoznam preberaných právnych aktov Európskych spoločenstiev a Európskej únie

 	- Smernica Rady 96/82/ES z  9. decembra 1996 o kontrole nebezpečenstiev veľkých havárií zahŕňajúcich nebezpečné látky (Ú. v. ES L 10, 14.1.1997, str. 13) v znení Smernice Európskeho parlamentu a Rady 2003/105/ES zo 16.. decembra 2003 (Ú. v. EÚ L 345, 31.12.2003, str. 97)“.

Čl. II

	Tento zákon nadobúda účinnosť 1. júla 2005.